માર્ચ મહિનાના શરૂઆતના દિવસોમાં અગાઉ જણાવ્યા પ્રમાણે ગોધરાકાંડના પ્રત્યાઘાત રૂપે રાજયમાં થયેલ હિંસક અને ગંભીર તોફાનો અંગે વિવિધ મીડીયાઓ દ્વારા રાજકારણીઓ અને કહેવાતા બુધ્ધિ જીવીઓની ચર્ચાઓ વિવરણો અને પોતાના મંતવ્યો દ્વારા વિશ્ર્લેષણ કરી સમગ્ર રાજય અને આમતો સમગ્ર વિશ્ર્વમાં તેનું પ્રસારણ જે રીતે કરેલુ કે તોફાનોમાં વહીવટી તંત્ર સતાધારી રાજકારણનો હાથો બની ને કાર્ય કરી રહેલ હોવાનાં જે સાચા ખોટા આક્ષેપો થતા હતા તેને કારણે આ જનતામાં પણ તેની ચર્ચાઓ થતી હતી આથી રાજય સરકારે જે તે વખતે પોતે તટસ્થ અને નિષ્પક્ષ છે તે દુનિયા સમક્ષ સાબીતકરવા સમગ્ર રાજય પોલીસ દળમાં આદેશ કરેલો કે જે પોલીસ અધિકારીઓકે જવાનોએ આ તોફાનોમાં પ્રશંસનીય કાર્યવાહી કરી કિંમતી માનવ જીંદગીઓ બચાવી હોય તેનો અહેવાલ તાત્કાલીક તે પોલીસ વડાની કચેરીએ પહોચાડવાનો હુકમ થયેલો.